**HRVATSKA NARODNA BANKA**

**Sektor bonitetne regulative i supervizije**

**Trg hrvatskih velikana 3**

**10000 Zagreb**

**ZAHTJEV ZA IZDAVANJE ODOBRENJA ZA RAZDVAJANJE, ODVAJANJE I PRIJENOS DIJELA IMOVINE I RAZMJERNOG DIJELA OBVEZA NA DRUGU KREDITNU INSTITUCIJU**

|  |  |  |
| --- | --- | --- |
| **Red. br.** | **Informacije koje mora sadržavati zahtjev za izdavanje odobrenja za razdvajanje, odvajanje i prijenos dijela imovine i razmjernog dijela obveza na drugu kreditnu instituciju** | **POJAŠNJENJE**  **(napisati tražene podatke ili navesti broj priloga u kojem se oni nalaze)** |
| 1. | **Predmet zahtjeva** | *opisati o kojoj se vrsti pravnog posla radi (čl. 63. st. 5., 6., 7., 8. ili 9. ZOKI-ja)* |
| 2. | **Ime/tvrtka, sjedište, adresa podnositelja zahtjeva** |  |  |
| 3. | **Ime i funkcija osobe koja će zastupati kreditnu instituciju u postupku osnivanja** | *ako podnositelj opunomoći drugu osobu za zastupanje, potrebno je dostaviti izvornik ili ovjerenu kopiju punomoći* |
| 4. | **Ime osobe ovlaštene za kontakt u vezi s predmetnim zahtjevom i njezin telefon, telefaks i e-adresa** |  |
| 5. | **Statut u obliku javnobilježničkog akta, odnosno njegove ovjerene preslike** | *dostaviti statut svih kreditnih institucija koje sudjeluju ili se osnivaju u okviru razdvajanja ili odvajanja* |
| 6. | **Vlasnička struktura sudionika u razdvajanju, odvajanju ili prijenosu dijela imovine i razmjernog dijela obveza na drugu kreditnu instituciju** | *za svakog sudionika u razdvajanju, odvajanju ili prijenosu dijela imovine i obveza potrebno je dostaviti popis dioničara i vrste dionica koje posjeduju, te navesti nominalne iznose po vrstama dionica, količine dionica i ukupan iznos po vrstama dionica koje dioničari posjeduju, te postotak u kapitalu društva i postotak udjela u glasačkim pravima (prije i poslije razdvajanja/odvajanja)* |
| 7. | **Prijedlog članova nadzornog odbora i uprave kreditne institucije (ako se osniva nova kreditna institucija)** | *zahtjevu za izdavanje odobrenja za rad nove kreditne institucije koja nastaje razdvajanjem/odvajanjem prilažu se i zahtjevi za izdavanje prethodne suglasnosti za imenovanje članova nadzornog odbora i predsjednika i članova uprave kreditne institucija, odnosno kreditnih institucija koje sudjeluju u razdvajanju ili odvajanju* |
| 8. | **Detaljan opis odvajanja/razdvajanja/prijenosa dijela imovine i obveza, s obrazloženjem ciljeva koji se time žele postići, uključujući dinamiku realizacije planiranih aktivnosti zaključno s datumom okončanja postupka odvajanja, odnosno razdvajanja ili prijenosa dijela imovine i obveza** | *navesti ključne razloge za odvajanje, razdvajanje ili prijenos dijela imovine i obveza uz obrazloženje ciljeva koji se namjeravaju postići* |
| 9. | **Opis radnja koje je podnositelj zahtjeva već poduzeo prije podnošenja zahtjeva za izdavanje odobrenja za odvajanje, razdvajanje ili prijenos dijela imovine i obveza** | *nabrojiti sve pripremne aktivnosti koje su poduzete prije podnošenja zahtjeva, te dostaviti (u slučaju odvajanja ili razdvajanja s osnivanjem):*   * *plan podjele u skladu s čl. 550.b st. 2 Zakona o trgovačkim društvima, ovjeren od revizora u skladu s čl. 550.e istog zakona* * *odluku gl. skupštine o odobravanju plana podjele;*   *U slučaju razdvajanja ili odvajanja s preuzimanjem dostaviti:*   * *ugovor o podjeli i preuzimanju koji u obliku javnobilježničke isprave sklapaju uprave kreditne institucije koja se dijeli i kreditne institucije preuzimatelja u skladu s čl. 550.r Zakona o trgovačkim društvima.*   *U slučaju prijenosa dijela imovine i obveza na drugu kreditnu instituciju na odgovarajući način se primjenjuju odredbe Zakona o trgovačkim društvima koje se odnose na pripajanje, te treba dostaviti:*   * *ugovor o prijenosu dijela imovine i obveza (čl. 513. Zakona o trgovačkim društvima), što podrazumijeva da su već donesene odluke glavnih skupština kreditnih institucija koja sudjeluju u prijenosu, odluke o imenovanju revizora prijenosa i izvješće o obavljenoj reviziji prijenosa.* |
| 10. | **Procijenjeni trošak realizacije i izvor financiranja** | *navesti sve troškove vezane uz odvajanje/razdvajanje ili prijenos imovine i obveza* |
| 11. | **Mišljenje o utjecaju planiranih aktivnosti na bankovni sustav i monetarnu politiku RH te očekivanja u vezi s tržišnim udjelom** | * *potrebno je opisati utjecaj razdvajanja/odvajanja na bankovni sustav i monetarno-kreditnu politiku RH te navesti tržišni udio koji će nova kreditna institucija imati u bankovnom sustavu RH* * *navesti da li ovim pravnim poslom dolazi do koncentracije u pružanju bankovnih usluga i narušavanja konkurencije, odnosno slobode tržišnog natjecanja* |
| 12. | **Poslovna strategija kreditne institucije** | *s obzirom na ciljeve i očekivanja potrebno je detaljno definirati strategiju daljnjeg poslovanja kreditne/-ih institucije/-a nakon provedenog odvajanja, razdvajanja ili prijenosa dijela imovine i obveza glede usluga, aktivnosti, novih proizvoda, ciljanih skupina klijenata, regionalnog okvira* |
| 13. | **Poslovni plan s projekcijama financijskih izvješća (bilanca, račun dobiti i gubitka) za iduće tri godine** | *Za svakog sudionika, uključujući i nove kreditne institucije, treba:*   * *priložiti projekcije bilance i računa dobiti i gubitka za najmanje tri godine, na obrascima na kojima se dostavljaju nadzorna izvješća Hrvatskoj narodnoj banci* * *obrazložiti očekivanja vezana uz kretanje ukupne aktive, kapitala, rezervi i stope adekvatnosti jamstvenog kapitala, ukupne prihode, ukupne troškove, dobit te rizični profil kreditne institucije* |
| 14. | **Organizacijska, upravljačka i kadrovska struktura kreditnih institucija koje sudjeluju u odvajanju, razdvajanju ili prijenosu imovine i obveza** | *navesti sve planirane promjene u organizaciji, upravljanju i kadrovskoj politici kreditnih institucija koje sudjeluju u odvajanju, razdvajanju ili prijenosu imovine i obveza* |
| 15. | **Interni akti kojima su zacrtane politike i procedure poslovanja kreditne institucije** | *dostaviti plan aktivnosti u vezi s izradom novih ili izmjenom postojećih internih akata kreditne institucije koji bi podržavali planirane promjene* |
| 16. | **Informatička tehnologija kreditne institucije** | *opisati IT svakog sudionika i navesti i obrazložiti detaljni plan aktivnosti vezanih uz integraciju sustava i sl.* |
| 17. | **Podaci o materijalnoj imovini kreditne institucije** | *navesti planira li se širiti poslovanje u vlastitim ili iznajmljenim prostorima (veličina, opremljenost, zaštita) te opisati planove u vezi s otvaranjem podružnica i poslovnica (u slučaju osnivanja nove kreditne institucije)* |

Podnositelj zahtjeva izjavljuje da su svi podaci i informacije navedeni i priloženi zahtjevu točni i potpuni, te da će neodgodivo obavijestiti Hrvatsku narodnu banku o svakoj promjeni koja bi mogla utjecati na odluku o izdavanju suglasnosti.

Mjesto i datum:

Ime i prezime te potpis ovlaštene osobe:

*Napomena:*

*Ispunjeni obrazac potrebno je ispisati te potpisanog skenirati i priložiti e-obrascu.*